Document ID: /roh_data/filtered/fineweb-2-filterrobots_roh.jsonl.gz/53009

A Cuira èn tenor la polizia da la citad, radund 4'000 persunas sa rimnadas la sonda suentermiezdi sin la Quaderwiese a Cuira per protestar cunter las mesiras da corona. Da la Quaderwiese anora è il marsch da protesta ì tras il center da Cuira. A la testa stgelladers che han procurà per gronda canera.
Crititgà han ils participants e las participantas cunzunt ils vaccins. Il marsch da protest è vegnì organisà da l'uniun «Stiller Protest». Marschs da protest hai gia dà plirs. Tranter auter a Liestal, Wohlen ed a Zug. A Cuira è quai stà il segund marsch. l'emprim avevi dà il mars. Ils demonstrants e las demonstrantas èn sa rimnadas a la Quaderwiese a Cuira ed èn lua marschads tras la citad da Cuira puspètar la Quaderwiese per finir il protest cun musica ed ina manifestaziun. Tut en tut è la demonstraziun stada ruassaivla e senza gronds incaps.